CELEX: 32014R0874
Language: mt
Date: 2014-08-08 00:00:00
Title: Regolament ta' Implimentazzjoni tal-Kummissjoni (UE) Nru 874/2014 tat- 8 ta' Awwissu 2014 dwar il-klassifikazzjoni ta' ċerti prodotti fin-Nomenklatura Magħquda

13.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 240/6
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 874/2014
      tat-8 ta' Awwissu 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella kif stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
               
            
                  (4)
               
               
                  Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta' Awwissu 2014.
         
            
               Għall-Kummissjoni,
            
            
               F'isem il-President,
            
            Martine REICHERTS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Kopertura tas-tessut forma ta' ċirku ta' materjal tal-poliester minsuġ li għandha tintuża fuq tipi ta' tajers ta' karozzi speċifiċi sabiex issaħħaħ il-funzjoni tat-tajer waqt is-sewqan fuq il-borra.
                     Il-parti ta' ġewwa tal-parti ċentrali tal-oġġett hija magħmula minn ħjut kontinwi tal-fibri tal-poliester li tagħti reżistenza qawwija lil din l-istruttura. Il-parti ta' barra tal-parti ċentrali tal-oġġett hija magħmula minn ħjut ta' fibri diskontinwi tal-poliester ta' żewġ dimensjonijiet differenti li tiżgura assorbiment u l-aderenza permezz tal-ħruxija tal-wiċċ tal-oġġett. Għalhekk, il-parti ċentrali tal-oġġett li tkopri l-parti tat-tajer li tmiss mal-art hija aktar reżistenti għat-tqattigħ u għandha karatteristiċi ta' assorbiment u aderenza aħjar mill-partijiet oħra.
                     Il-partijiet l-oħra tal-oġġett huma partijiet li jkopru l-ġnub tat-tajer u huma mibnija b'tali mod li jżommu l-oġġett fil-post waqt is-sewqan.
                     Il-partijiet kollha huma immuntati bil-ħjata ma' xulxin.
                     Fuq naħa waħda tal-oġġett huma mehmuża erba' strixxi minsuġa ta' polipropilen li jiffunzjonaw bħala mankijiet li għandhom jintużaw meta l-oġġett jitwaћћal mat-tajer.
                     (Ara r-ritratt) (*)
                     
                  
                  
                     6307 90 98 
                  
                  
                     Il-klassifikazzjoni hija determinata bir-regoli ġenerali 1 u 6 għall-interpretazzjoni tan-Nomenklatura Magħquda, in-nota 7(f) tat-Taqsima XI u bit-test tal-kodiċijiet tan-NM 6307 , 6307 90  u 6307 90 98 .
                     Il-klassifikazzjoni bħala aċċessorju tas-subintestatura 8708 70  hija eskluża minħabba li l-oġġett sempliċiment issaħħaħ il-funzjoni tat-tajer waqt is-sewqan fuq il-borra u, għalhekk, la huwa li jadatta l-vettura għal operazzjoni partikolari, la li jżid il-firxa tagħha ta' operazzjonijiet, u lanqas li jwettaq servizz partikolari fir-rigward tal-funzjoni prinċipali tal-vettura (ara l-Kawża C-152/10 Unomedical [2011] ECR I-5433, paragrafu 29).
                     Konsegwentement u minħabba li l-oġġett huwa esklussivament magħmul minn materjal tat-tessuti u li l-partijiet differenti huma immuntati bil-ħjata, l-oġġett għandu jiġi kklassifikat taħt il-kodiċi tan-NM 6307 90 98  bħala “oġġetti oħrajn manifatturati ta' tessuti”.
                  
               
            (*)  L-istampa għandha tintuża biss għal raġunijiet ta' informazzjoni.